शहीद के परिजन इस मांग को लेकर धरने पर बैठ गए थे। इस दौरान, प्रदेश सरकार में मंत्री अनिल राजभर और जय प्रकाश निषाद, जिलाधिकारी हेमन्त कुमार तथा पुलिस अधीक्षक संतोष सिंह और जिले के अन्य विधायकों ने गांव पहुंचकर शहीद जवान को श्रद्धांजलि दी। मालूम हो कि शनिवार को जम्मू-कश्मीर के पुंछ में पाकिस्तान की तरफ से की गयी अंधाधुंध गोलीबारी में बीएसएफ जवान चन्दन कुमार राय शहीद हो गए थे। राय की अगले महीने शादी होने वाली थी।